नेपालजस्तै खनालपनि अध्यक्षद्वय ओली र प्रचण्डको पार्टी सञ्चालन र निर्णय प्रक्रियाप्रति सन्तुष्ट छैनन् । तर, खनाल नेपालको कार्यशैलीसँग पनि सन्तुष्ट छैनन् । नेपालले आयोजना गरेको चियापानमा खनाल अनुपस्थित हुनुको मुख्य कारण यही हो । नेकपा बन्नुअघि एमालेभित्रको बरियतामा अध्यक्ष ओली एक नम्बरमा थिए । खनाल बरियताको दोस्रो नम्बरमा र नेपाल तेस्रो नम्बरमा थिए । निवर्तमान अध्यक्ष भएकाले खनाललाई बरियतामा ओलीपछिको स्थान दिइएको थियो ।
